b'\n_START_ARTICLE_\nInterpolas\n_START_SECTION_\nIstorija\n_START_PARAGRAPH_\nPirmasis reik\xc5\xa1mingas \xc5\xbeingsnis link Interpolo \xc4\xafk\xc5\xabrimo buvo Pirmojo Tarptautin\xc4\x97s kriminalin\xc4\x97s policijos kongreso \xc4\xafsteigimas 1914 m. Policijos pareig\xc5\xabnai, teisininkai ir teis\xc4\x97jai i\xc5\xa1 14 \xc5\xa1ali\xc5\xb3 susirinko Monake aptarti are\xc5\xa1to proced\xc5\xabr\xc5\xb3, tapatyb\xc4\x97s nustatymo metodikos, centralizuoto tarptautinio nusikalstamumo \xc4\xafra\xc5\xa1\xc5\xb3 bei asmens i\xc5\xa1davimo kitai valstybei protokolus. Ta\xc4\x8diau Pirmasis pasaulinis karas nutolino \xc5\xa1iuos nutarimus iki kol 1923 m. Vienoje vykusiame Antrajame Tarptautin\xc4\x97s kriminalin\xc4\x97s policijos kongrese buvo \xc4\xafkurtas Interpolas, \xc5\xbeinomas kaip Tarptautin\xc4\x97 kriminalin\xc4\x97 policija (ICP). Nar\xc4\x97s steig\xc4\x97jos buvo Lenkija, Austrija, Belgija, Kinija, Egiptas, Pranc\xc5\xabzija, Vokietija, Graikija, Vengrija, Italija, Nyderlandai, Rumunija, \xc5\xa0vedija, \xc5\xa0veicarija ir Jugoslavija. JAV prisijung\xc4\x97 1923 m, o Jungtin\xc4\x97 Karalyst\xc4\x97 \xe2\x80\x93 1928 m._NEWLINE_Po Austrijos an\xc5\xa1liuso 1938 m., organizacija pateko \xc4\xaf nacistin\xc4\x97s Vokietijos kontrol\xc4\x99, komisijos b\xc5\xabstin\xc4\x97 1942 m. buvo perkelta \xc4\xaf Berlyn\xc4\x85. Nuo 1938 iki 1945 m. Interpolo prezidentais buvo Otas \xc5\xa0teinhauslas, Reinhardas Heidrichas, Art\xc5\xabras Nebe ir Ernstas Kaltenbruneris. Visi jie buvo SS generolai, Kaltenbruneris buvo auk\xc5\xa1\xc4\x8diausio rango SS pareig\xc5\xabnas, kur\xc4\xaf Niurnbergo karo nusikaltim\xc5\xb3 tribunolas nuteis\xc4\x97 mirties bausme._NEWLINE_Po Antrojo pasaulinio karo, 1945 m., organizacija buvo atkurta S\xc4\x85junginink\xc5\xb3 atstov\xc5\xb3 i\xc5\xa1 Belgijos, Pranc\xc5\xabzijos, Skandinavijos ir Jungtin\xc4\x97s Karalyst\xc4\x97s. Nauja b\xc5\xabstin\xc4\x97 buvo \xc4\xafsteigta Pary\xc5\xbeiaus priemiestyje Sen Klu. Ir i\xc5\xa1liko ten iki 1989 m., kai buvo perkelta \xc4\xaf Lion\xc4\x85._NEWLINE_Iki XX a. devintojo de\xc5\xa1imtme\xc4\x8dio Interpolas nesiki\xc5\xa1o \xc4\xaf naci\xc5\xb3 karo nusikalt\xc4\x97l\xc4\x97ms vykdom\xc5\xb3 bausmi\xc5\xb3 veikl\xc4\x85, remdamasi organizacijos konstitucijos 3 straipsniu, draud\xc5\xbeian\xc4\x8diu ki\xc5\xa1tis \xc4\xaf politinius reikalus._NEWLINE_2010 m. liep\xc4\x85 buv\xc4\x99s Interpolo prezidentas D\xc5\xbeekis Selebis (Jackie Selebi) Johanesburge \xc4\xafsik\xc5\xabrusio Piet\xc5\xb3 Afrikos Auk\xc5\xa1\xc4\x8diausiojo teismo buvo apkaltintas 156 t\xc5\xabkst. eur\xc5\xb3 ky\xc5\xa1io i\xc5\xa1 narkotik\xc5\xb3 prekeivi\xc5\xb3 pa\xc4\x97mimu. 2008 m. parei\xc5\xa1kus jam kaltinimus, Selebis atsistatydino. Pareigas laikinai per\xc4\x97m\xc4\x97 Art\xc5\xabras Herera Verdugo (Arturo Herrera Verdugo) iki kol 2008 m. spalio m\xc4\x97n. \xc4\xaf prezidento post\xc4\x85 buvo i\xc5\xa1rinktas Khoo Boon Hui.\n_START_SECTION_\nLietuvoje\n_START_PARAGRAPH_\n1991 m. lapkri\xc4\x8dio 30 d. Lietuvoje \xc4\xafsteigtas Interpolo nacionalinis biuras.'